Jn 12,1–11

Jézus felől mindenkinek döntenie kell. Vagy elfogadja személyes Megváltójaként, vagy elutasítja.

Jézus megosztó személyiség, kizárólagos. Nem lehet besorolni. Ő az, akit az Atya igazolt. A teremtett embernek Őelőtte, mint a Teremtő előtt kell meghódolnia.

Kol 1,15–20: ez Jézus. Ha az ember szembefordul vele, a Teremtője ellen lázad, sátáni lelkülettel.

Betánia = szegény ház. Jézus bemegy. Itt támasztotta fel Lázárt.

Jézus többször járt itt. Mária és Márta szerették Őt. Örömmel ment oda – jó lenne, ha hozzánk, a közösségünkbe is örömmel jönne; ha szeretettel fogadnánk.

6 nappal húsvét előtt. Jézus tudta, mi vár rá: „ezért az óráért” jött. – Énértem jött, én értem halt meg.

Márta: a szorgalmas asszony. Korábban panaszkodott, most már új ember, mert találkozott az élettel, az élet Urával. Így változott meg ő és a ház. Példája mindenkinek, aki befogadja Jézust.

Korábban rossz volt szolgálatának az indítéka. Ha az én szolgálatomnak rosszak az indítékai, ideges, elégedetlen vagyok. Most már hálaáldozat a szolgálata. Ilyen legyen az enyém is!

Volt oka a hálára: Jézus neki jelentette ki, hogy „én vagyok a feltámadás és az élet”. Mi is megismertük Őt így.

Márta szolgálatának is jó illata volt, mert ő Krisztus jó illata (2Kor 2,15–16). A halál illatától iszonyodunk mi is, mint Márta, de ha hiszünk, az élet illatát tapasztalhatjuk meg.

Jézus az élet és halál Ura, ezért nincs okunk rettegni a halálra gondolva sem.

Szolgálatunk és minden adományunk hálaáldozat legyen az Úrnak!

„Az Úr megérezte a kedves illatot” (Noé áldozatában). Előtte a töredelmes szív a kedves áldozat. Nekem már nem kell oltárt építenem, a golgotai oltár előtt kell leborulnom.

Mária. A szíve az, amit kiönt az Úr előtt. Ennek a feltétel nélküli imádatnak kell ott lennie bennem is. Csak ha Ő az első a szívemben, akkor tudok szeretni másokat.

(A főpapok. Elvetik Jézust, az Atya szeretett Fiát, ezzel magát az Atyát is.)

Eltöri az alabástrom tartót; a hajával törli meg Jézus lábát. Szimbolikus cselekedet: Uram, én magamat adom neked.

Az Úr iránti imádatomat embereknek kell továbbítanom. Neki nem a pénzem, nem a szolgálatom kell, hanem én magam: Ő szeret engem. Azt szeretné, hogy én is akarjam Őt. Ezt adja elénk példaként Mária.

A ház megtelt a kenet illatával. „Kedves illatú tűzáldozat az Úrnak” – Mária égő szíve. Ez az, ami feljut az Úrhoz.

„Ennek az asszonynak a cselekedetét is hirdetni fogják.” „Aki hálával áldozik, az dicsőít engem” – ezt tette Mária és Márta is. A hívő embernek a Krisztus jó illatát kell árasztania maga körül. Jó légkör van körülöttem? Örülnek, ha velem lehetnek?

Nem kiosztanom kell a másikat – Krisztus szeretetének az illata kell érződjön rajtam. Az Ő vonzásában én magam is vonzóvá váljak (mágnes, vas). – 2Kor 2,14–16.

Júdás. Jézus választotta ki; „egy közületek mégis ördög”, bár együtt jár az Úrral, átéli szeretetét. Jézus kezdettől fogva tudta, ki az, aki nem hisz benne. Ez volt Júdás bűne. Nem adatott más név Krisztuson kívül; Júdás Őbenne nem hitt, ezért veszett el. – Mit várhatott Jézustól? Szabadságot, forradalmat, hatalmi pozíciót. Én mit várok az Úr Jézustól? Ha az ember nem kapja meg, amit vár, kárpótolja magát. Ezért lop Júdás a perselyből. Mit várhatok tőle? Örök életet, boldogságot. Jézus tudta, ki Júdás, és türelmes volt vele. Tudta, hogy tolvaj, és rábízta a pénzt. – A bemártott falatot az elsőszülöttnek, a kedvencnek szokták adni. Így bánt Jézus Júdással, ő ellökte a kezét. 300 dénárért akarta eladni a kenetet, de 30 ezüstért adta el Jézust. Mi miért adjuk el? Pénzért, élvezetért, hatalomért… amivel az ördög „kárpótol”.

Lázár. Csendesen ül Jézussal, együtt van vele. Velünk is itt van. – Ott ül, sugárzik, mint tanú, aki új életet kapott. Minket is feltámasztott Jézus: „meghalt és feltámadott”; én is tanú vagyok. Aki újonnan született, az Jézus hatalmának a tanúja. Lázárt látni akarták, „miatta hittek Jézusban”. Mégis meg akarják ölni – csak azért, mert Jézusra mutat. Vele van bajuk, mert az idegen lélek uralma alatt élnek még – de megtérhetnének, mert Isten ezt akarja. „De ti nem akartátok.”

Mi az én dolgom? Látsszon bennem az új élet, a krisztusi élet szépsége.

„Mindazokat, akik kegyesen akarnak élni Krisztusban, üldözni fogják” – van Sátán és vannak eszközei.

Lázár a csendes, sugárzó új életével hirdette Krisztust. Nekünk is ezt kell tennünk.

Jn 17,3 „Az pedig az örök élet, hogy ismernek téged, az egyedül igaz Istent, és akit elküldtél, a Jézus Krisztust.”

